A „WIN WITH HELL 2026     ” NYEREMÉNYJÁTÉK
RÉSZVÉTELI FELTÉTELEI ÉS SZABÁLYZATA

(a továbbiakban: „Játékszabályzat”)

KÉRJÜK, HOGY A JÁTÉKSZABÁLYZATOT FIGYELMESEN OLVASSA EL, ÉS CSAK AKKOR VEGYEN RÉSZT A JÁTÉKBAN, AMENNYIBEN AZ ITT LEÍRTAKKAL EGYETÉRT, VALAMINT AMENNYIBEN ELMÚLT 18 ÉVES. 

1. A Játék szervezője és lebonyolítója

1.1.	A „WIN WITH HELL 2026” elnevezésű nyereményjáték (a továbbiakban: „Játék”) szervezője a HELL ENERGY Magyarország Korlátolt Felelősségű Társaság (székhely: 1062 Budapest, Andrássy út 126.; cégjegyzékszám: 01-09-729429; adószám: 13324223-4-44; kapcsolat: info@hellenergy.hu; a továbbiakban: „Szervező”)

1.2.	A Játék lebonyolításával összefüggő, annak végrehajtásával kapcsolatos egyes feladatokat, a Checksum Kft. (székhely: 1188 Budapest, Ady Endre utca 135. a. ép.; telephely: 1131 Madarász Viktor u. 13./3. fsz/9; cégjegyzékszám: 01-09-994126; adószám: 13985127-2-43; kapcsolat: hellenergy@cspromo.hu; a továbbiakban: Lebonyolító1), valamint a Milcomp Services Kft. (székhely: 2030 Érd, Csaba utca 67., cégjegyzékszám: 13-09-192367, adószám: 26283535-2-13, a továbbiakban: Lebonyolító2) (a továbbiakban együttesen: „Lebonyolító”) látja el.

2. Részvételi feltételek

2.1.	A Játékban kizárólag az a 18. életévét betöltött, magyarországi lakó- vagy tartózkodási hellyel rendelkező magyar állampolgár, a 2.3. pontban meghatározott személyek körébe nem eső, cselekvőképes természetes személy (a továbbiakban: „Játékos”) vehet részt, aki a Játékszabályzat 3. pontjában írt időtartam alatt

2.1.1. bármelyik magyarországi üzletben vagy bármely áruház online webshopján keresztül vásárol egy (1) darabot a jelen Játékszabályzat 3.2. pontjában felsorolt Játékban Résztvevő Termékekből, 

2.1.2. a www.winwithhell.hu weboldalon (a továbbiakban: „Weboldal”) saját felhasználói fiókot regisztrál az alábbi adatok megadásával: név, születési dátum, nem, telefonszám (kizárólag magyarországi telefonszám fogadható el),      lakcím, (tartózkodási hely címe), üzlet adatai (üzlet típusa, város), ahol a feltöltött kódot tartalmazó termék megvásárlásra került, valamint e-mail cím (a továbbiakban: „Profil”), továbbá

2.1.3. a Játékban Résztvevő Termékek nyitófülének belsejében található egyedi azonosítót (a továbbiakban: „Kód”), valamint a nyitófülről készült fényképfelvételt (a továbbiakban: „Fénykép”) a jelen Játékszabályzat 2.10. és 4.1. pontjában rögzítettek szerint, a Profilba való bejelentkezést követően feltölti a Weboldalon található „Kódfeltöltés” fül alatt elérhető felületre (a továbbiakban: „Kódfeltöltés”), amely feltöltéssel egyidejűleg elfogadja a jelen Játékszabályzatban meghatározott valamennyi feltételt. 

2.1.4. Amennyiben a Játékos cselekvőképességében korlátozott 18. életévét betöltött személy, úgy a jelen Játékszabályzat 4.2. - 4.6. pontjaiban felsorolt nyeremények igénybevételére csak a törvényes képviselőjével együtt jogosult, a törvényes képviselő személyazonosságának igazolását követően.

2.1.5. Amennyiben a Játékos 18. életévét betöltött cselekvőképtelen személy, úgy nevében kizárólag a törvényes képviselője járhat el, a törvényes képviselő személyazonosságának igazolását követően.

2.2.	A feltöltött Kód és Fénykép utólag nem szerkeszthető vagy más módon nem módosítható. Egy Játékos maximum napi 10 (tíz) darab Kód és Fénykép feltöltésére jogosult, azonban minden Játékos csak egy Profillal vehet részt a Játékban. A Kódfeltöltés akkor érvényes, amennyiben az megfelel a jelen Játékszabályzatban foglalt összes követelménynek.

2.3.	A Játékból ki vannak zárva a Szervező, valamint kapcsolt vállalkozásai és a Lebonyolító dolgozói és ezen személyek Polgári Törvénykönyvről szóló 2013. évi V. törvény (a továbbiakban: „Ptk.”) 8:1. § (1) bek. 1. pontjában meghatározott közeli hozzátartozói, valamint a Játék lebonyolításában részt vevő egyéb közvetlen közreműködők és azok közeli hozzátartozói.

2.4.	A Játékosok a regisztráció során megadott és a Játékban történő részvételük során a Szervező rendelkezésre bocsátott adataik alapján kerülnek azonosításra. Az adatok esetleges változásaiból eredő, a Szervező érdekkörén kívül eső, technikai problémákért (különösen, de nem kizárólag adatok megváltozása, stb.) Szervezőt, valamint a megbízásából eljáró Lebonyolítót semmilyen felelősség nem terheli. A Játékos köteles folyamatosan, a Játék időtartama alatt és az esetleges Nyeremény átadásáig gondoskodni a Profil fenntartásáról és arról, hogy az abban megadott adatok felhasználásával a Lebonyolító1 kapcsolatba tudjon vele lépni a jelen Játékszabályzatban foglaltakkal összefüggésben. A Profil megszüntetéséből, illetve a kapcsolatfelvételhez elégtelen adatok megadásából fakadó vitákkal kapcsolatban a Szervező, valamint a Lebonyolító mindennemű felelősségüket kizárják.

2.5.	Szervező a nem valós adatokkal résztvevő Játékosokat automatikusan kizárja a Játékból. 

2.6.	Szervező kizárólag azokat a Kódfeltöltéseket tekinti érvényesnek, amelyeket a Játékosok saját adataik megadásával és eredeti, külső beavatkozástól mentes, a megvásárolt Játékban Résztvevő Termék nyitófülén megjelenő Kód és Fénykép feltöltésével küldenek be a Játékba. Ha a Játékos nem az jelen Játék céljára létrehozott Profilt használja, vagy a feltöltött adatok nem eredeti, külső beavatkozástól mentesek, a megvásárolt Játékban Résztvevő Termék nyitófülén megjelenő Kódon alapulnak, a megadott adatok helyességéből és a Játék során feltöltött Kód eredetiségéből fakadó vitákkal kapcsolatban a Szervező, valamint a Lebonyolító mindennemű felelősségüket kizárják.

2.7.	A Kód feltöltésével a Játékos tudomásul veszi, hogy a Játék technikai infrastruktúrájának tartalma, teljesítménye, üzenet- és adatátviteli-, valamint válaszadási sebessége a kiszolgáló technológia függvénye, és ezáltal ezeket kedvezőtlenül befolyásolhatja olyan, a Szervezőn és a Lebonyolítón kívülálló tényező, mint például (de nem kizárólagosan) kapcsolati hiba, a szerver számítógépek teljesítménye, a hálózati leterheltség, a hálózati torlódás, a lefedettség, a Weboldal működése, valamint a biztonságos hálózati kapcsolat fenntartása. A Szervező és a Lebonyolító az e bekezdésben írtakból fakadó mindennemű felelősséget kizárnak.

2.8.	A Kódfeltöltéseket a Játékszabályzat feltételeinek teljesítése végett a Szervező és Lebonyolító1 megvizsgálhatja, és amennyiben azok, illetve az azt beküldő Játékosok bármely okból nem felelnek meg a Játékszabályzat feltételeinek, úgy az érintett Játékost a Játékból kizárhatja.

2.9.	A Játékból – a Szervező egyedüli, befolyásmentes megítélése alapján – kizárásra kerülhetnek azok a Játékosok, akik a Játék szellemével ellentétesen egy természetes személy neve vagy telefonszáma alatt csapatban, vagy egyidejűleg több Profillal vesznek részt a Játékban, azzal a céllal, hogy a nyerési esélyeiket ezzel a megtévesztő magatartással megnöveljék. Ilyen Játékosoknak minősülnek például a sorsolásokon és egyéb nyereményjátékokon történő részvétel érdekében társult személyek, akik a nyeremények vagy a főnyeremények megszerzése érdekében összehangolják cselekményeiket és egy név alatt több személy teljesítményeit egyesítik, és ezzel megfosztják a nyerési esélyektől a tisztességesen játszani kívánó többi Játékost. Ilyen személyeknek minősülnek továbbá, akik nem valós adatokkal vagy egyidejűleg több Profillal vesznek részt a Játékban, abból a célból, hogy tisztességtelenül növeljék a saját nyerési esélyeiket. A jelen pontban meghatározott, tisztességtelen magatartást tanúsító Játékosok kötelesek megtéríteni minden olyan kárt, amelyet a Játékkal összefüggésben a Szervezőnek és/vagy Lebonyolítónak okoztak.

2.10. A Fénykép feltöltésére vonatkozó speciális szabályok

2.10.1. Technikai követelmények

A Fénykép feltöltése során az elfogadható képformátumok jelen pontban kerülnek rögzítése.  Szervező és Lebonyolító2 a beküldött fájl tényleges MIME-típusa (fájltípusa) alapján ellenőrzi a formátumot, függetlenül a fájlnévben szereplő kiterjesztéstől. A kiterjesztés és a fájltípus jogilag és technikailag két különböző fogalom: a kiterjesztés átnevezhető, de a tényleges fájltípust a fájl belső szerkezete (header / magic bytes) határozza meg. A megtévesztő kiterjesztésű (pl. .jpg-re átnevezett .exe vagy .pdf) fájlok automatikusan elutasításra kerülnek a Lebonyolító2 által, melynek következménye, hogy a Játékos a játékban nem vesz részt, a nyereményre nem válik jogosulttá.

Az elfogadott formátumok az alábbiak:
· JPEG (image/jpeg) - tipikus fájlkiterjesztések: .jpg, .jpeg, .jpe, .jfif;
· PNG (image/png) - tipikus fájlkiterjesztés: .png;
· WEBP (image/webp) - tipikus fájlkiterjesztés: .webp;
· HEIC, az iPhone készülékek alapértelmezett képformátuma (image/heic) - tipikus fájlkiterjesztés: .heic;
· HEIF, az iPhone és újabb Android készülékek formátuma (image/heif) - tipikus fájlkiterjesztés: .heif.

Lebonyolító2 mint adatfeldolgozó a HEIC és HEIF formátumban beküldött fájlokat a hitelesítés céljából szükség esetén JPEG formátumra konvertálhatja a szerveren, mely lépés a Játékosok részéről további teendőt nem igényel.

Az elfogadható fájlméret:
· Maximum 10 MB beküldésenként.
· A weboldal a fotót a feltöltés előtt a böngészőben automatikusan tömöríti (jellemzően 2 MB méretűre), így a 10 MB-os plafon biztonsági tartalék.

Az elfogadható képfelbontás (pixel):
· Minimum 800 x 600 pixel, úgy, hogy a Kód tisztán olvasható és azonosítható legyen a képen.
· Maximum 50 megapixel (kb. 7000 x 7000 pixel). Ennél nagyobb felbontású képek a Lebonyolító2 által üzemeltetett rendszerben automatikusan elutasításra kerülhetnek a szerver védelme érdekében. Ez a határérték minden jelenleg forgalomban lévő okostelefon és digitális fényképezőgép által készíthető képet felölel.

Fájlnév és normalizáció:
· A Játékos által megadott eredeti fájlnév nem kerül tárolásra. Lebonyolító2 mint adatfeldolgozó a beküldött kép fájlnevét és kiterjesztését a saját, biztonságos elnevezési konvenciója (egyedi azonosító + a tényleges MIME-típushoz tartozó kiterjesztés) szerint normalizálja a tárolás során.
· Különleges karaktereket (pl. unicode jobbról-balra olvasású felülírás, vezérlőkarakterek), túlságosan hosszú vagy gyanús fájlneveket tartalmazó beküldések Lebonyolító2 által automatikusan elutasításra kerülhetnek.

2.10.2. Tartalmi követelmények

A Fényképnek egy darab nyertes nyitófület kell ábrázolnia, egy képen, úgy, hogy a Kód egyértelműen látható és olvasható legyen.

A Fényképnek a Játékos által megvásárolt promóciós dobozról kell készülnie. Internetről letöltött, harmadik fél által készített vagy nyilvánosan megosztott kép beküldése a Résztvevő játékból való automatikus kizárását eredményezi.

A nyitófülnek a Fényképen sértetlenül kell szerepelnie, a Kód nem lehet részben vagy egészben fedett, levágott, lefedett vagy áthúzott. Az ilyen Fényképet tartalmazó Kódfeltöltések Lebonyolító2 által automatikusan elutasításra kerülnek.

2.10.3. Manipuláció tilalma

A beküldött Fénykép semmilyen módon nem módosítható: tilos a Fénykép utólagos szerkesztése (Photoshop, GIMP vagy bármely más képszerkesztő szoftverrel, illetve mobil képszerkesztő alkalmazással), mesterséges intelligenciával történő generálása vagy módosítása, deepfake jellegű manipuláció, illetve olyan szűrő alkalmazása, ami a Kódot érinti vagy befolyásolja.

A nyitófülön szereplő kódnak az eredeti, fizikailag létező formájában, manipulálatlanul kell szerepelnie a beküldött képen.

2.10.4. Egy nyitófül egy beküldés

Azonos Kód és/vagy Fénykép érvényesen kizárólag egy alkalommal nyújtható be. Ugyanazon kód ismételt beküldését a Szervező, valamint Lebonyolító érvénytelenítheti. Azonos Kód és/vagy Fénykép feltöltése esetén Szervező és Lebonyolító az első beküldést tekinti érvényesnek. 

A Játékos természetesen több nyertes nyitófület is beküldhet, amennyiben ténylegesen rendelkezik velük, ilyen esetben minden beküldés külön – egyedi - Kódhoz és Fényképhez kötött.

Tilos olyan Fénykép feltöltése, amely másik Játékos nyertes nyitófüléről készült, amelyet másik Játékos korábban már feltöltött, vagy amelyet a Játékos nem jogszerűen szerzett meg. Azonos Fénykép feltöltése esetén a Kódfeltöltést Szervező, valamint Lebonyolító érvénytelenítheti. 

2.10.5. Szervezői és Lebonyolítói jogok és hitelesítés

A Szervező, Lebonyolító2 mint adatfeldolgozó, valamint a hitelesítést végző Lebonyolító1 fenntartja a jogot, hogy érvénytelenné nyilvánítsa azon beküldéseket, amelyek esetében:
· a Fénykép nem felel meg a fenti technikai vagy tartalmi követelményeknek;
· a Fénykép minősége nem teszi lehetővé a hitelesítést;
· csalás, manipuláció vagy visszaélés gyanúja merül fel;
· korábban már feltöltött Kód, vagy Fénykép kerül feltöltésre.

A Szervező és/vagy a hitelesítést végző Lebonyolító1 bármely Játékostól, bármely nyereményre való jogosultság ellenőrzése, vagy egyébként visszaélés gyanúja esetén kérheti a fizikai nyitófül utólagos beküldését postai úton. A fizikai beküldés elmulasztása a teljes Kódfeltöltés, valamint a nyereményre való jogosultság érvénytelenítését vonja maga után.

A nyertesség véglegesítése kizárólag a fenti hitelesítési folyamat sikeres lezárását követően történik meg.


3. A Játék időtartama és a Játékban Résztvevő Termékek

3.1	A Játék 2026. szeptember 07. napján 00 óra 00 perctől 2026. november 01. napján 23 óra 59 percig tart (a továbbiakban: „Játék időtartama”). A Játék időtartama az alábbiak szerint igazodik a naptári hetek időtartamához:

1. 2026.09.07. - 2026.09.13.
2. 2026.09.14. - 2026.09.20.
3. 2026.09.21. - 2026.09.27.
4. 2026.09.28. - 2026.10.04.
5. 2026.10.05. - 2026.10.11.
6. 2026.10.12. - 2026.10.18.
7. 2026.10.19. – 2026.10.25.
8. 2026.10.26. - 2026.11.01.

3.2.	A Játékban kizárólag az alábbi, a Játékra utaló promóciós csomagolással ellátott, Magyarországon forgalomba hozott, magyar nyelvű összetevő- és termékleírással (back panellel) rendelkező termékek vesznek részt (a továbbiakban: „Játékban Résztvevő Termékek”):

3.2.1. HELL Classic 250ml limitált csomagolású kiadás;
3.2.2. HELL Black Cherry 250ml limitált csomagolású kiadás;
3.2.3. [bookmark: _heading=h.gjdgxs]HELL Lemon-Pink Grapefruit 250ml limitált csomagolású kiadás;
3.2.4. HELL Strong Apple 250ml limitált csomagolású kiadás;
3.2.5. HELL Strong Red Grape 250ml limitált csomagolású kiadás;

A Szervező jogosult a Játékban Résztvevő Termékek körét bővíteni, amelyről a Játékosokat jelen Játékszabályban foglaltak szerint értesíti.

4. A Játék menete és a nyeremények

4.1. A Játékosok feladata a következő:

A Játékos vásárol egy (1) darabot a Játékban Résztvevő Termékek közül, amelynek nyitófülét (a továbbiakban: „Nyitófül”) köteles a nyereményjátékot követő négy (4) hónapon át megőrizni. A Játék során csak azok a Nyitófülek fogadhatóak el, amelyeken a Kód megfelelő módon olvasható. A Szervező, illetve a Lebonyolító nem tud olyan Nyitófület elfogadni, amelyen a Kód nem olvasható.

A Játékos a Játék időtartama alatt köteles a Weboldalon a Profilba történő bejelentkezést követően feltölteni:
(i) a Nyitófül belsejében található tíz (10) karakterből álló Kódot, valamint a Kódról készült Fényképet, és további feltételként a Heti nyeremény, a Fődíj és a Különdíj nyertese a Nyitófület postai úton is köteles saját költségén elküldeni a Játékszabályzatban meghatározott időn belül a Játékszabályzatban megjelölt címre. 

A Játék során a Játékosnak a 2.1.2. pontban megjelölt Weboldalon található „Kódfeltöltés” gombra kattintva elérhető felületen kell feltöltenie a fentieket az ott található instrukcióknak, illetve a jelen Játékszabályzatnak megfelelően. Szervező fenntartja a jogot, hogy a Kódfeltöltés megfelelőségének elbírálásában kizárólag a Szervező saját döntése az irányadó, amely ellen a Játékosok nem jogosultak fellépni, a Szervező döntése kapcsán a Játékosok semmilyen jogcímen nem jogosultak igényt érvényesíteni.

Az a Játékos vehet részt a Játékban, aki legalább egy (1) darab érvényes Kódot és Fényképet feltölt. A Játék időtartamán kívül feltöltött Kódok és Fényképek nem kerülnek figyelembevételre. A Játékosok tudomásul veszik, hogy a Kódfeltöltések beérkezési időpontján a Szervező feldolgozó rendszerébe történő beérkezéskor regisztrált időpont értendő.

4.2. [bookmark: _Hlk184282362]Óránkénti nyeremények: a Játékban kisorsolásra kerülnek az alábbi óránkénti nyeremények (a továbbiakban együttesen: „Óránkénti Nyeremények”):

4.2.1. Óránkénti Nyereményként az alábbi nyeremény kerül véletlenszerűen kisorsolásra az alábbiak szerint:
1. óránként 1 (egy) darab, a Játék időtartama alatt összesen 1344 (ezerháromszáznegyvennégy) darab páros Cinema City belépőjegy, online voucher formájában, amely 6 hónapig használható fel, bármely 2D előadásra. Az online voucher a Nyertes Játékos részére történő kiküldést követő hét hétfőjétől érvényes.

4.2.2. A Játékos nem jogosult az Óránkénti Nyeremények típusát vagy tulajdonságát (pl: felhasználhatóságát, mennyiségét stb.) megválasztani. 
4.3. Napi nyeremények: a Játékban kisorsolásra kerülnek az alábbi napi nyeremények (a továbbiakban együttesen: „Napi Nyeremények”):

4.3.1. Napi Nyereményként az alábbi három különböző nyeremény kerül véletlenszerűen kisorsolásra az alábbiak szerint:
1. naponta 1 (egy) darab, a Játék időtartama alatt összesen 56 (ötvenhat) darab egyedileg designolt Samsonite Essens bőrönd, 
2. naponta 1 (egy) darab, a Játék időtartama alatt összesen 56 (ötvenhat) darab egyedileg designolt UNREAL pulóver,
3. naponta 1 (egy) darab, a Játék időtartama alatt összesen 56 (ötvenhat) darab prémium napszemüveg egyedileg designolt tokban.

4.3.2. A Játékos – azt az esetet kivéve, amikor a Szervező kifejezetten felajánlja, pl. pulóver méretének kiválasztását, azonban ezen esetekben is a készlet erejéig – nem jogosult a Napi Nyeremények típusát vagy tulajdonságát (pl: színét, méretét, anyagát, mennyiségét stb.) megválasztani. 

4.4. Heti nyeremények: a Játékban kisorsolásra kerülnek az alábbi heti nyeremények (a továbbiakban együttesen: „Heti Nyeremények”):

4.4.1. Heti Nyereményként az addigi feltöltők között az alábbi kettő különböző nyeremény kerül véletlenszerűen kisorsolásra az alábbiak szerint:
1. hetente 1 (egy) darab, a Játék időtartama alatt összesen 8 (nyolc) darab egyedileg designolt 35 l-es hűtőszekrény,
2. hetente 1 (egy) darab, a Játék időtartama alatt összesen 8 (nyolc) darab prémium fejhallgató egyedileg designolt tokban.
4.4.2. A Játékos nem jogosult a Heti Nyeremények típusát vagy tulajdonságát (pl: színét, méretét, anyagát, mennyiségét stb.) megválasztani. 

4.5. Főnyeremény: a Játékban kisorsolásra kerülnek az alábbi főnyeremények (a továbbiakban: „Főnyeremény”):
		
4.5.1. Főnyereményként az alábbi nyeremény kerül véletlenszerűen kisorsolásra az alábbiak szerint:
1. a Játék időtartama alatt összesen 3 (három) darab Mini Cooper Cabrio személygépkocsi, teljesítmény: 120kw.

4.5.2. A Játékos nem jogosult a Főnyeremény tulajdonságát (pl: színét, felszereltségét, stb.) megválasztani, továbbá azt az átvételt követően egy évig más személyre átruházni. 

4.6. Különdíj: a Játékban kisorsolásra kerülnek az alábbi különdíjak (a továbbiakban: „Különdíj”):

4.6.1. Különdíjként az adott héten feltöltők között az alábbi nyeremény kerül véletlenszerűen kisorsolásra az alábbiak szerint:
1. hetente 1 (egy) darab, a Játék időtartama alatt összesen 8 (nyolc) darab egyedileg designolt aranyérme (Au999‰, cca. 10,00gr/db, 25,0 mm).
4.6.2.  A Játékos nem jogosult a Különdíj típusát vagy tulajdonságát (pl: méretét, súlyát, mennyiségét stb.) megválasztani. 

4.7. Sem az Óránkénti Nyeremények, sem a Napi Nyeremények, sem a Heti Nyeremények, sem a Főnyeremény és a Különdíj (a továbbiakban együttesen a „Nyeremények”) másra át nem ruházhatóak, és – a jelen Játékszabályzat eltérő rendelkezése hiányában – készpénzre át nem válthatóak.

4.8. A Szervező a Nyeremények esetleges hibáiért, hiányosságaiért kizárja a felelősségét, és a Nyeremények vonatkozásában szavatossággal, jótállással nem tartozik felelni, kivéve, ha a felelősség kizárását a magyar jogszabályok kifejezett rendelkezéssel tiltják.

5. Nyeremények sorsolása

5.1. Az Óránkénti Nyeremények sorsolása:

5.1.1. A Játék teljes időtartamára az óránkénti 1 darab, összesen 1344 (ezerháromszáznegyvennégy) darab óránkénti nyertes időpontot (a továbbiakban: „Óránkénti Nyertes Időpont”) a Lebonyolító2 a véletlenszerűség elvét követve számítógépes program segítségével a promóció megkezdése előtt 2026. augusztus 31. napján 11:00 órakor a 2030 Érd, Csaba utca 67. címen sorsolja ki. A sorsolásról a Lebonyolító2 jegyzőkönyvet vesz fel. Tartaléknyertes Kódfeltöltés (Játékos) nem kerül sorsolásra.
5.1.2. Az egyes Óránkénti Nyereményekre az a Játékos válik jogosulttá, aki az egyes Óránkénti Nyertes Időpontokkal megegyező időpontban, vagy az adott Óránkénti Nyertes Időpontot követő legközelebbi időpontban végezte el a jelen Játékszabályzatnak megfelelő Kódfeltöltést. A Játékos a Kódfeltöltést követően a Weboldalon tájékoztatást kap arról, hogy a Kódfeltöltés alapján jogosulttá válhat-e e az Óránkénti Nyereményre. Azonos Kóddal a Játékos kizárólag egy Óránkénti nyereményre válhat jogosulttá, azonban az egyéb nyereményekre való jogosultságát nem veszíti el.     
Az Óránkénti Nyereményre való jogosulttá váláshoz az is szükséges, hogy a Játékos a Kódfeltöltést követően a Weboldalon megjelenő instrukcióknak megfelelően, az Értesítést követő egy  (1) héten belül – amennyiben ezt a Kód feltöltésével egyidőben elmulasztotta megtenni, vagy a Fénykép bármely okból nem felelt meg az előírt követelményeknek - a Kód eredetiségét igazoló, Nyitófülről készült fényképet e-mail üzenetben elküldje Lebonyolító1 részére, és azt Lebonyolító1 leellenőrizze és hitelesítse. A játékban való részvétel feltétele a nyitófül megléte, és annak a megadott határidőn belüli, formátumban és minőségben történő beküldése, feltöltése (Kódfeltöltés). Amennyiben a résztvevő a kódot feltölti, de a nyitófül nem áll rendelkezésre, vagy azt nem küldi be a megadott határidőn belül (függetlenül attól, hogy azt később pótolja), illetve a beküldött Fénykép nem megfelelő minőségű (pl. homályos, nehezen olvasható, nem egyértelműen azonosítható), a részvétel érvénytelennek minősül, és a Játékos nem jogosult a nyereményre. A Szervező semmilyen felelősséget nem vállal az elveszett, hiányos, késve vagy nem megfelelő minőségben beküldött dokumentumokért, képekért.

A Szervező nem vállal felelősséget azért, ha a Nyitófül időközben elveszik vagy megsérül, és ezért a Játékos nem válik jogosulttá a Nyereményre. A Szervező nem vállal felelősséget azért sem, ha a Játékos által elküldött Fénykép alapján a Kód eredetisége nem állapítható meg és emiatt Lebonyolító1 a hitelesítést nem tudja elvégezni. 

5.1.3. Amennyiben a legközelebbi időpontban feltöltő nyertes Játékos a Játékból kizárásra kerül, tartaléknyertes játékos nem kerül kiválasztásra az adott időponthoz kötődő nyeremény vonatkozásában.

5.2. A Napi Nyeremények sorsolása:

5.2.1. A Játék teljes időtartamára a napi három darab, összesen 168 (egyszázhatvannyolc) darab napi nyertes időpontot (a továbbiakban: „Napi Nyertes Időpont”) a Lebonyolító2 a véletlenszerűség elvét követve számítógépes program segítségével a promóció megkezdése előtt 2026. augusztus 31. napján 11 óra 30 perckor a 2030 Érd, Csaba utca 67. címen sorsolja ki. A sorsolásról a Lebonyolító2 jegyzőkönyvet vesz fel. Tartaléknyertes Kódfeltöltés (Játékos) nem kerül sorsolásra.
5.2.2. Az egyes Napi Nyereményekre az a Játékos válik jogosulttá, aki az egyes Napi Nyertes Időpontokkal megegyező időpontban, vagy az adott Napi Nyertes Időpontot követő legközelebbi időpontban végezte el a jelen Játékszabályzatnak megfelelő Kódfeltöltést. A Játékos a Kódfeltöltést követően a Weboldalon tájékoztatást kap arról, hogy a Kódfeltöltés alapján jogosulttá válhat-e valamely Napi Nyereményre.
[bookmark: _Hlk184293640]Valamely Napi Nyereményre való jogosulttá váláshoz az is szükséges, hogy a Játékos a Kódfeltöltést követően a Weboldalon megjelenő instrukcióknak megfelelően, az Értesítést követő egy  (1) héten belül – amennyiben ezt a Kód feltöltésével egyidőben elmulasztotta megtenni, vagy a Fénykép bármely okból nem felelt meg az előírt követelményeknek - a Kód eredetiségét igazoló, Nyitófülről készült fényképet e-mail üzenetben elküldje Lebonyolító1 részére, és azt Lebonyolító1 leellenőrizze és hitelesítse. A játékban való részvétel feltétele a nyitófül megléte, és annak a megadott határidőn belüli, formátumban és minőségben történő beküldése. Amennyiben a résztvevő a Kódot feltölti, de a nyitófül nem áll rendelkezésre, vagy azt nem küldi be a megadott határidőn belül (függetlenül attól, hogy azt később pótolja), illetve a beküldött Fénykép nem megfelelő minőségű (pl. homályos, nehezen olvasható, nem egyértelműen azonosítható), a részvétel érvénytelennek minősül, és a résztvevő nem jogosult a nyereményre. A Szervező semmilyen felelősséget nem vállal az elveszett, hiányos, késve vagy nem megfelelő minőségben beküldött dokumentumokért, Fényképekért.

A Szervező nem vállal felelősséget azért, ha a Nyitófül időközben elveszik vagy megsérül, és ezért a Játékos nem válik jogosulttá a Nyereményre. A Szervező nem vállal felelősséget azért sem, ha a Játékos által elküldött Fénykép alapján a Kód eredetisége nem állapítható meg és emiatt Lebonyolító1 a hitelesítést nem tudja elvégezni. 

5.2.3. Amennyiben a legközelebbi időpontban feltöltő nyertes Játékos a Játékból kizárásra kerül, tartaléknyertes játékos nem kerül kiválasztásra az adott időponthoz kötődő nyeremény vonatkozásában.


5.3. A Heti Nyeremények sorsolása:

5.3.1. A Heti Nyeremények sorsolására számítógép segítségével a véletlenszerűség elvét követve kerül sor a Lebonyolító2 székhelyén (2030 Érd, Csaba utca 67.) az alábbi időpontokban:

0. hét: 2026. szeptember 14. 10:00 óra
0. hét: 2026. szeptember 21. 10:00 óra
0. hét: 2026. szeptember 28. 10:00 óra
0. hét: 2026. október 5. 10:00 óra
0. hét: 2026. október 12. 10:00 óra
0. hét: 2026. október 19. 10:00 óra
0. hét: 2026. október 26. 10:00 óra
0. hét: 2026. november 2. 10:00 óra

5.3.2. A Heti Nyeremények sorsolásán a sorsolást megelőzően feltöltött valamennyi Kódfeltöltés vesz részt.

5.3.3. A sorsolásról a Lebonyolító2 jegyzőkönyvet vesz fel.

5.3.4. A Heti Nyeremények sorsolása során a sorsolás időpontjáig feltöltött Kódfeltöltések figyelembevételével, a sorsolás időpontját megelőzően feltöltött összes Kódfeltöltés közül kerül az egyes Heti Nyeremények tekintetében kisorsolásra a nyertes Kódfeltöltés (Játékos), illetve a tartaléknyertes Kódfeltöltés (Játékos).

5.3.5. A Lebonyolító2 a heti egy (1) darab sorsolás alkalmával sorsol ki a Heti Nyeremény fajták közül egy (1) darab, a Játék időtartama alatt összesen nyolc (8) darab nyertes Kódfeltöltést (Játékost), valamint Heti Nyereményeként három (3), a Játék időtartama alatt összesen huszonnégy (24) darab tartaléknyertes Kódfeltöltést (Játékost), sorrendbe állítva a kisorsoltakat, amelyben első körben a nyertes Játékos, majd ezt követően a tartaléknyertes Játékosok kerülnek kisorsolásra. Amennyiben a nyertes Játékos kizárásra kerül, úgy helyére a tartaléknyertes Játékos kerül. 

5.3.6. A Heti Nyereményre való jogosulttá váláshoz az is szükséges, hogy a nyertes Játékos jelen Játékszabályzat 6. pontja szerinti az Értesítést követően 2 (két) héten belül a Lebonyolító1 telephelyére (címzett: Checksum Kft.; cím: 1131 Madarász Viktor u. 13./3. fsz/9., borítékon feltüntetendő jelige: „WIN WITH HELL 2026” nyereményjáték) a Kódot tartalmazó Nyitófület a Játékos postai úton megküldje. A Szervező nem vállal felelősséget azért, ha a Nyitófül időközben, így különösen a postázás során elveszik vagy megsérül, és ezért a Játékos nem válik jogosulttá a Heti Nyereményre. A játékban való részvétel feltétele a nyitófül megléte, és annak a megadott határidőn belüli megküldése a hitelesítés elvégzése érdekében. Amennyiben a résztvevő a Kódfeltöltést elvégzi, de a nyitófül nem áll rendelkezésre, vagy azt nem küldi be a megadott határidőn belül (függetlenül attól, hogy azt később pótolja), illetve a postai úton megküldött nyitófül nem megfelelő minőségű (pl. sérült, nem egyértelműen azonosítható), a részvétel érvénytelennek minősül, és a résztvevő nem jogosult a nyereményre. A Szervező és Lebonyolító semmilyen felelősséget nem vállal az elveszett, hiányos, késve vagy nem megfelelő minőségben beküldött nyitófülekért. 

5.3.7. A sorsolásban kizárólag azok a játékosok vesznek részt, akik mindkét feltételt együttesen teljesítik. Amennyiben bármelyik feltétel hiányzik, úgy a játékos nem vesz részt a sorsoláson.

5.3.8. Amennyiben egy nyertes Játékos a Játékból kizárásra kerül, úgy a tartaléknyertes Játékos válik jogosulttá a Heti Nyereményre, amennyiben a jelen Játékszabályzatnak megfelel a Kódfeltöltése, az Értesítést visszaigazolja és a Nyitófület a Lebonyolító1-nek a jelen Játékszabályzatban foglaltak szerint megküldi a hitelesítés elvégzése érdekében. Amennyiben egy nyertes Játékos a Játékból kizárásra kerül, úgy a sorrendben következő tartaléknyertes Játékos válik jogosulttá a Heti Nyereményre, amennyiben a jelen Játékszabályzatnak megfelel a Kódfeltöltése, az Értesítést visszaigazolja és a Kód eredetiségét a Lebonyolító1-nek a jelen Játékszabályzatban foglaltak szerint igazolja. A Szervező rögzíti, hogy a nyertes Játékos kizárása esetén az 5.3.5.-ban foglaltak szerint kisorsolt tartaléknyertes Játékosok közül egy (1) tartaléknyertes Játékost keres meg, figyelemmel a jegyzőkönyvben rögzített sorrendre. A jegyzőkönyvben rögzített tartaléknyertes Játékosok kizárása esetén Szervező és Lebonyolító további tartaléknyertes Játékost nem sorsol.   

5.4. A Főnyeremények sorsolása:

5.4.1. A Főnyeremények sorsolására 2026. november 2. napján 10:00 órakor számítógép segítségével a véletlenszerűség elvét követve kerül sor a Lebonyolító1 telephelyén (1131 Madarász Viktor u. 13./3. fsz/9.) A sorsolásra közjegyző jelenlétében, jegyzőkönyv felvétele mellett kerül sor. 

5.4.2. A Főnyeremények sorsolása során az összes Kódfeltöltés figyelembevételével, az összes feltöltött Kód közül kerülnek kisorsolásra a nyertes Kódfeltöltések, illetve a tartaléknyertes Kódfeltöltések.   

5.4.3. A Lebonyolító1 az egy (1) darab zártkörű sorsolás alkalmával sorsol ki összesen három (3) darab nyertes Kódfeltöltést (Játékost), valamint nyereményenként tíz (10) darab tartaléknyertes Kódfeltöltést (Játékost), sorrendbe állítva a kisorsoltakat, amelyben első körben a három (3) darab nyertes Játékos, ezzel párhuzamosan a harminc (30) darab tartaléknyertes Játékos kerül kisorsolásra. Amennyiben a nyertes Játékos kizárásra kerül, úgy helyére a soron következő tartaléknyertes Játékos kerül.

5.4.4. A Főnyereményre való jogosulttá váláshoz az is szükséges, hogy a nyertes Játékos a jelen Játékszabályzat 6. pontja szerinti az Értesítést követően 2 (két) héten belül a Lebonyolító1 telephelyére (címzett: Checksum Kft.; cím: 1131 Madarász Viktor u. 13./3. fsz/9., borítékon feltüntetendő jelige: „WIN WITH HELL 2026” nyereményjáték) a Kódot tartalmazó Nyitófület a Játékos postai úton megküldje. A Szervező nem vállal felelősséget azért, ha a Nyitófül időközben, így különösen a postázás során elveszik vagy megsérül, és ezért a Játékos nem válik jogosulttá a Főnyereményre. A sorsolásban kizárólag azok a játékosok vesznek részt, akik mindkét jelen pontban meghatározott feltételt együttesen teljesítik. Amennyiben bármelyik feltétel hiányzik, úgy a játékos nem vesz részt a sorsoláson. A játékban való részvétel feltétele a nyitófül megléte, és annak a megadott határidőn belüli megküldése a hitelesítés elvégzése érdekében. Amennyiben a résztvevő a Kódfeltöltést elvégzi, de a nyitófül nem áll rendelkezésre, vagy azt nem küldi be a megadott határidőn belül (függetlenül attól, hogy azt később pótolja), illetve a postai úton megküldött nyítófül nem megfelelő minőségű (pl. sérült, nem egyértelműen azonosítható), a részvétel érvénytelennek minősül, és a résztvevő nem jogosult a nyereményre. A Szervező és Lebonyolító semmilyen felelősséget nem vállal az elveszett, hiányos, késve vagy nem megfelelő minőségben beküldött nyitófülekért.

5.4.5. Amennyiben egy nyertes Játékos a Játékból kizárásra kerül, úgy a sorban következő tartaléknyertes Játékos válik jogosulttá a Főnyereményre, amennyiben a jelen Játékszabályzatnak megfelel a Kódfeltöltése, az Értesítést visszaigazolja és a Nyitófület a Lebonyolító1-nek a jelen Játékszabályzatban foglaltak szerint megküldi a hitelesítés elvégzése érdekében. A jegyzőkönyvben rögzített tartaléknyertes Játékosok kizárása esetén Szervező és Lebonyolító további tartaléknyertes Játékost nem sorsol.   


5.5. A Különdíjak sorsolása:

5.5.1. A Különdíjak sorsolására számítógép segítségével a véletlenszerűség elvét követve kerül sor a Lebonyolító2 székhelyén (2030 Érd, Csaba utca 67.) az alábbi időpontokban:

1. hét: 2026. szeptember 14. 11:00 óra
2. hét: 2026. szeptember 21. 11:00 óra
3. hét: 2026. szeptember 28. 11:00 óra
4. hét: 2026. október 5. 11:00 óra
5. hét: 2026. október 12. 11:00 óra
6. hét: 2026. október 19. 11:00 óra
7. hét: 2026. október 26. 11:00 óra
8. hét: 2026. november 2. 11:00 óra

5.5.2. A Különdíj sorsolásán minden esetben az adott hét során, azaz a sorsolást megelőző hét során (hétfő 0:00 és vasárnap 23:59 között) feltöltött valamennyi Kód vesz részt.

5.5.3. A sorsolásról a Lebonyolító2 jegyzőkönyvet vesz fel.

5.5.4. A Különdíj sorsolása során a sorsolás időpontjáig az azt megelőző héten feltöltött Kódfeltöltések figyelembevételével, a sorsolás időpontját megelőző héten feltöltött összes Kódfeltöltések közül kerül a Különdíj tekintetében kisorsolásra a nyertes Kódfeltöltés (Játékos), illetve a tartaléknyertes Kódfeltöltés (Játékos).

5.5.5. A Lebonyolító2 a heti egy (1) darab sorsolás alkalmával sorsol ki (1) darab, a Játék időtartama alatt összesen nyolc (8) darab nyertes Kódfeltöltést (Játékost), valamint Különdíjanként öt (5), a Játék időtartama alatt összesen negyven (40) darab tartaléknyertes Kódfeltöltést (Játékost), sorrendbe állítva a kisorsoltakat, amelyben első körben a nyertes Játékos, majd ezt követően a tartaléknyertes Játékos kerül kisorsolásra. Amennyiben a nyertes Játékos kizárásra kerül, úgy helyére a tartaléknyertes Játékos kerül. 

5.5.6. A Különdíjra való jogosulttá váláshoz az is szükséges, hogy a nyertes Játékos jelen Játékszabályzat 6. pontja szerinti az Értesítést követően 2 (két) héten belül a Lebonyolító1 telephelyére (címzett: Checksum Kft.; cím: 1131 Madarász Viktor u. 13./3. fsz/9., borítékon feltüntetendő jelige: „WIN WITH HELL 2026” nyereményjáték) a Kódot tartalmazó Nyitófület a Játékos postai úton megküldje. A Szervező nem vállal felelősséget azért, ha a Nyitófül időközben, így különösen a postázás során elveszik vagy megsérül, és ezért a Játékos nem válik jogosulttá a Különdíjra. A játékban való részvétel feltétele a nyitófül megléte, és annak a megadott határidőn belüli megküldése a hitelesítés elvégzése érdekében. Amennyiben a résztvevő a Kódfeltöltést elvégzi, de a nyitófül nem áll rendelkezésre, vagy azt nem küldi be a megadott határidőn belül (függetlenül attól, hogy azt később pótolja), illetve a postai úton megküldött nyítófül nem megfelelő minőségű (pl. sérült, nem egyértelműen azonosítható), a részvétel érvénytelennek minősül, és a résztvevő nem jogosult a nyereményre. A Szervező és Lebonyolító semmilyen felelősséget nem vállal az elveszett, hiányos, késve vagy nem megfelelő minőségben beküldött nyitófülekért.

5.5.7. Amennyiben egy nyertes Játékos a Játékból kizárásra kerül, úgy a tartaléknyertes Játékos válik jogosulttá a Különdíjra, amennyiben a jelen Játékszabályzatnak megfelel a Kódfeltöltése, az Értesítést visszaigazolja és a Nyitófület a Lebonyolító1-nek a jelen Játékszabályzatban foglaltak szerint megküldi. A jegyzőkönyvben rögzített tartaléknyertes Játékosok kizárása esetén Szervező és Lebonyolító további tartaléknyertes Játékost nem sorsol.   


6.      Nyertesek értesítése, nyeremények átadása

6.1. Az Óránkénti és a Napi Nyeremények nyertes Játékosai a Kódfeltöltést követően a Weboldalon, valamint a Profilban megadott e-mail címre, valamint a telefonszámra küldött rövid szöveges üzenetben (SMS) kapnak tájékoztatást arról, hogy – a jelen Játékszabályzatban foglaltak teljesítésének feltételével – jogosulttá váltak-e az Óránkénti, vagy Napi Nyereményre (a továbbiakban: „Értesítés”). 

6.2. A Heti Nyeremények és a Különdíjak nyertes Játékosait a sorsolástól számított három (3) munkanapon belül értesíti ki a Lebonyolító1 a Játékos által a Profilban megadott telefonszámra küldött rövid szöveges üzenet (SMS), valamint e-mail üzenet útján (a továbbiakban szintén: „Értesítés”). 

6.3. A Főnyeremények nyertes Játékosaival a Szervező vagy a Lebonyolító1 a Profilban megadott telefonszámon keresztül a Főnyeremény sorsolását követő 36 (harminchat) órán belül felveszi a kapcsolatot rövid szöveges üzenet (SMS), valamint e-mail üzenet útján (a továbbiakban szintén: „Értesítés”).		

6.4. A nyertes Játékos az Értesítés kézhezvételét követő 2 (két) héten belül a jelen Játékszabályzatban előírt módon köteles a Lebonyolító1 részére megküldeni a Kódot tartalmazó Nyitófület (vagy ha a Játékszabályzat úgy rendelkezik, az arról készült Fényképet) abból a célból, hogy a Szervező és Lebonyolító ellenőrizni tudja, hogy a Kódfeltöltés a jelen Játékszabályzatnak megfelelően történt-e. Amennyiben a Szervező vagy a Lebonyolító megállapítja, hogy a Kód nem eredeti, vagy az nem felel meg a jelen Játékszabályzatban foglaltaknak, úgy az adott nyertes Játékost a Játékból kizárja és a soron következő tartaléknyertes Játékos számára Értesítést küld. A tartaléknyertes Játékos köteles a fentiek szerint eljárni az Értesítés kézhezvételét követő 2 (két) héten belül. Amennyiben nincs több soron következő tartaléknyertes, úgy a Szervező nem sorsol ki újabb tartaléknyertest. 

6.5. Az Óránkénti Nyereményt a nyertes Játékos által a Profilban megadott e-mail címre történő kiküldéssel, a Napi Nyereményt és a Heti Nyereményt, Különdíjat, a nyertes Játékos által a Profilban megadott címre futárszolgálattal vagy postai úton, míg a Főnyereményt Szervező által meghatározott ünnepélyes átadás-átvétel keretében adja át/juttatja el a Lebonyolító1 az Értesítést követő 90 (kilencven) naptári napon belül, amennyiben a Játékos által megküldött Nyitófül (vagy ha a Játékszabályzat úgy rendelkezik, az arról készült fénykép) megfelel a jelen Játékszabályzatban foglaltaknak. A Játékos által megadott postázási cím hiányosságáért/hibájáért (pl. névelírás, címelírás, stb.), a kézbesítés ez okból történő elmaradásáért vagy késedelméért, illetve a kézbesítés/szállítás során keletkezett károkért a Szervező illetve a Lebonyolító semmilyen felelősséget nem vállal. Szervező illetve a Lebonyolító semmilyen felelősséget nem vállal abban az esetben, ha kézbesítés neki fel nem róható okból hiúsul meg.  Szervező illetve a Lebonyolító a Napi Nyereményt és a Heti Nyereményt, Különdíjat a nyertes Játékos által a Profilban megadott címre futárszolgálattal vagy postai úton mindösszesen két alkalommal kísérli meg kézbesíteni. Amennyiben a két alkalommal való kézbesítés sikertelen, úgy Szervező illetve a Lebonyolító nem köteles további kézbesítést megkísérelni. 

6.6. A nyertes Játékos köteles együttműködni annak érdekében, hogy a Nyeremény átadására legkésőbb a Főnyeremények sorsolását követő 90 (kilencven) napon belül sor kerüljön. A főnyeremény átadásához szükséges, hogy Játékos Lebonyolító1 részére egy videokonferencia keretében bemutassa a személyi igazolványát, lakcímkártyáját, valamint az adókártyáját, annak érdekében, hogy azok számát Lebonyolító1 rögzítse, miután meggyőződött róla, hogy a vízjelek láthatók a személyi igazolványon. részére megküldje a személyi igazolványa, lakcímkártyája, valamint az adókártyája másolatát. Ha ezen együttműködési kötelezettségének a nyertes nem tesz eleget, és így a Nyeremény időben való átadása meghiúsul, úgy ezen körülmény a Szervező terhére nem értékelhető. A Szervező a Nyeremény átvételének lehetőségét ezen határidőn belül tudja biztosítani, kizárólag magyarországi átadási/átvételi címen.
6.7. A Szervező a Nyeremények igénybevételének lehetőségét ezen feltételekkel tudja biztosítani. Ha ezen együttműködési kötelezettségének egy nyertes Játékos nem tesz eleget, és így a Nyeremény jelen pontban írt feltételekkel történő igénybevétele meghiúsul, úgy ezen körülmény a Szervező, illetve Lebonyolítók terhére nem értékelhető. A Szervező a Nyeremények átvételére újabb lehetőséget nem tud biztosítani.

6.8. A Szervező kizárja a Játékból azt a Játékost, aki részére a Nyereményt azért nem lehet átadni, mert a Weboldalon, illetve az Értesítés visszaigazolásában feltüntetett személyes adatok nem valósak, hiányosak vagy tévesek, vagy a Kódot feltöltő Játékos egyéb okból nem felel meg a jelen Játékszabályzatban leírt személyi feltételeknek. A Játékos téves adatszolgáltatásából eredően a Szervezőt és a Lebonyolítót semmilyen felelősség nem terheli.

7. Adózás, költségek

7.1. A Nyereményekhez tartozó esetleges SZJA-fizetési kötelezettséget a Szervező viseli. Szervezőt a Nyeremények fentiek szerinti átadásán és adóvonzatuk kiegyenlítésén kívül további kötelezettség nem terheli.

8. Adatvédelem, személyhez fűződő jogok

8.1. A Játékkal kapcsolatos adatkezelésre a Szervező www.winwithhell.hu linken elérhető adatvédelmi tájékoztatójában foglaltak szerint kerül sor.

8.2. Adatkezelés a feltöltött Fényképekkel kapcsolatban

A beküldött Fényképeket a Szervező, Lebonyolító2 mint adatfeldolgozó (a weboldal üzemeltetője és a kép tárolásának fizikai helye), valamint a hitelesítést végző Lebonyolító1 kizárólag a nyereményjáték lebonyolítása, a nyertes hitelesítése és a jogszabályi megőrzési kötelezettség (számviteli, adózási előírások) teljesítése céljából tárolja és kezeli, a hatályos jogszabályok szerinti megőrzési ideig.

A Fénykép tárolása a Lebonyolító2 által üzemeltetett, az Európai Unió területén (Magyarország) található szerveren történik. A Fénykép nem kerül publikálásra harmadik fél felé, kivéve, ha azt jogszabály vagy hatóság kötelezővé teszi.

9. Vegyes rendelkezések

9.1. A Kódfeltöltés hiányosságáért/hibájáért (pl. kód elírása stb.), a Nyeremény átadásának – a Szervező, illetve Lebonyolító érdekkörén kívül eső - elmaradásáért vagy késedelméért, ill. az átadás során keletkezett károkért sem a Szervező, sem a Lebonyolító semmilyen felelősséget nem vállal.

9.2. A Szervező és a Lebonyolító kizárja a felelősségét minden, a www.winwithhell.hu weboldalt, illetve az azt működtető szervert ért külső, ún. SQL támadások estére. Tehát amennyiben a Weboldalt, illetve szervert ért támadás folytán a Játékosok téves rendszerüzeneteket kapnak nyereményeiket, a nyertes/nem nyertes státuszukat, stb. illetően, úgy ezen esetekre a Szervező és a Lebonyolító semminemű felelősséget nem vállal.

9.3. A Szervező fenntartja magának a jogot arra, hogy amennyiben valamely Játékos részéről bármilyen (számítógépes) manipulációt, illetve a Játék szellemével bármilyen módon összeférhetetlen vagy azt sértő magatartást tapasztal vagy ennek megalapozott gyanúja felmerül, úgy a Játékost azonnali hatállyal kizárja a játékból.

9.4. Ha a Játékos a Kód feltöltése közben bezárja a böngésző ablakot vagy, ha a kapcsolat (bármely okból) megszakad a kiszolgáló webhelyével, abban az esetben az adatok elvesztéséért a Szervező, illetve a Lebonyolító semmilyen felelősséget nem vállal.

9.5. A Szervező és a Lebonyolító kizárja a felelősségét a Weboldal rajta kívülálló okokból történő meghibásodásáért, amely időtartam alatt a honlap nem vagy korlátozottan használható, ugyanakkor haladéktalanul megtesznek minden szükséges intézkedést annak érdekében, hogy a hiba okát mielőbb feltárják, illetve megszüntessék.

9.6. Szervező fenntartja a jogot, hogy a Játék feltételeit indokolás nélkül módosítsa, ide értve a Játék megszüntetését is. Az erre vonatkozó tájékoztatást Szervező a Játék egyéb közleményeivel azonos nyilvánosságot biztosítva közzéteszi. A módosítást követően a Játékosok a módosítás időpontjáig megszerzett jogaikat maradéktalanul érvényesíthetik. A Játékban való részvétel előtt kérjük, hogy minden esetben figyelmesen olvassa el a jelen Játékszabályzatot különös tekintettel az esetleges módosításokra, hogy mindenkor tisztában legyen a Játék feltételeivel. A Játékban való részvétel önkéntes. A Játékkal kapcsolatos felelősségkorlátozások és felelősségkizárások a vonatkozó jogszabályok által megengedett mértékben érvényesülnek.

9.7. Szervező nem tehető felelőssé a Játék téves meghirdetéséért abban az esetben, amennyiben az neki fel nem róható okból, a jóváhagyása nélkül történik.

9.8. Jelen Játékszabályzatra a magyar jogszabályok az irányadóak és a Játékban való részvétellel kapcsolatosan kialakuló jogviták kizárólagosan a magyar bíróságok joghatósága alá tartoznak.

9.9. Amennyiben a jelen Játékszabályzat bármely rendelkezése a magyar jogszabályok szerint érvénytelen, jogellenes vagy végrehajthatatlan, a jelen Játékszabályzat összes többi rendelkezése ettől függetlenül teljes mértékben érvényes és hatályos marad, és a jelen Játékszabályzat érvénytelen, jogellenes vagy végrehajthatatlan rendelkezése (mindaddig, amíg érvénytelen, jogellenes vagy végrehajthatatlan) elválasztásra kerül a jelen Játékszabályzattól. A Játékos és a Szervező minden elvárható erőfeszítést megtesz annak érdekében, hogy az érvénytelennek, jogellenesnek vagy végrehajthatatlannak minősített (elválasztott) rendelkezést egy olyan érvényes, jogszerű és végrehajtható rendelkezéssel helyettesítsék, melynek joghatása a lehető legnagyobb mértékben megfelel az elválasztott rendelkezés célzott joghatásának.

Budapest, 2026. szeptember 03.

